Mustat pantterit
Mustat pantterit () oli Kaliforniassa lokakuussa 1966 perustettu afroamerikkalainen vallankumouksellinen organisaatio. Se oli aktiivinen 1960-luvun lopulla ja 1970-luvulla. Sen perustivat Huey P. Newton ja Bobby Seale. Puolueen perustana toimi kymmenkohtainen ohjelma, itsepuolustukseen tarkoitettujen aseiden hankinta ja myöhemmin marxilais-leniniläinen puolueohjelma.
Vinnie Paul
Vincent Paul Abbott (11. maaliskuuta 1964 Dallas, Texas – 22. kesäkuuta 2018 Las Vegas, Nevada), joka tunnettiin paremmin taiteilijanimellä Vinnie Paul, oli Pantera-metalliyhtyeen rumpali. Hän perusti Panteran yhdessä veljensä Dimebag Darrellin kanssa vuonna 1981. Pantera hajosi virallisesti vuonna 2003 kun Phil Anselmo ja Rex Brown eivät olleet yhteyksissä muihin yhtyeen jäseniin tauon jälkeen. Tämän jälkeen Paul ja Darrell perustivat Damageplan -yhtyeen joka nauhoitti yhden levyn nimeltä New Found Power. Yhtyeen ura päättyi vuonna 2004, kun Nathan Gale ampui Darrellin kesken Damageplanin esiintymisen Ohiossa.